**Első feladat**

**1.**

# Az ember tragédiája könyvdráma, elsősorban olvasásra szánt irodalmi mű.

Minden szín elején kis leírást kapunk a helyszínről, amelyek sokszor nehezen színpadra vihető képek. Lehet ez a szükséges embertömeg mérete, vagy éppen a helyszín imitálásának nehézsége miatt is: pl: Űr. Ezek alapján mindenképpen olvasásra szánt mű.

Ez ellen szól a tény, hogy egy drámáról beszélünk. Verses formában íródott, adott rímképlettel. Továbbá, a mű cselekményes, fenntartja a néző figyelmét a folytonos helyszín és szereplő változásokkal.

**2.**

# A bibliai keretszínek másodlagosak a történeti vagy álomszínekhez képest.

Tagadhatatlan, hogy a történeti színek nélkül a mű tartalmatlan lenne. Ezek mellett a keretszínek eltörpülnek, akár önállóan is megállnák magukat, mint egyfajta szatírája különböző társadalmaknak/eszméknek.

Viszont a keretszínek adnak értelmet a történeti színeknek, ezek válaszolnak meg fontos kérdéseket a művel kapcsolatban, hiszen az olvasóval tudatva van, hogy az utazásnak célja van és nem véletlenül van Ádámnak az mutatva, ami. Ezek szükségesek a befejezés értelmezéséhez, hiszen Lucifer indítéka is így lesz értelmezhető.

**3.**

# Az első színben az Úr mesteremberes önelégültséggel nézi a teremtett világát.

Egy részt ezzel lehet egyet érteni, hiszen tényleg olyan benyomást kelt, mint a mesterember az új művét csodálva, hangzik is a mondat: „A gép forog, az alkotó pihen”. Angyali kar dicséri, és Lucifert is számonkéri, hogy ő miért nem tesz úgy, mint a többi angyal. Viszont az Úrnak joga van ehhez, mert műve több mint egy egyszeri munka. A kezdetektől fogva létező terv, amit, mint részét teremtett és gondja van rá, minduntalan. Törődik ezzel a munkával, ha kell cserél benne alkatrészt, nem úgy, mint egy egyszerű mesterember, aki munkája végeztével az alkotását ott hagyja, habár az is igaz, hogy engedi Lucifert belekontárkodni, megrontani ezt.

**4.**

# Lucifer célja, hogy az álmai látomásával öngyilkosságba kergesse Ádámot!

Lucifer célja egy kardinális kérdés a tragédiában. Lucifer az örök rosszat szimbolizálja, ami a világban minden időben és helyen megtalálható. Célja egyértelműen az, hogy ártson. Ennek, mértéke és formája már annál kérdésesebb.

Egyik nézet szerint Ádámot öngyilkosságba akarja kergetni, ezt bizonyítja, hogy a végén Ádám öngyilkos akar lenni és Lucifer bíztatja.

Másik nézet szerint ennél nagyobb játékos, aki az egész emberiséget akarja Ádámon keresztül megfertőzni, és az emberi faj lelkét szétzúzni. Erre pedig, az űr jelenetben láthatunk utalást, Ádám megsemmisülése utáni reakciójával.

**7.**

# A római színben Ádám kijózanodásához az első lökést Péter apostol adja.

Az igaz, hogy Péter apostol hírnöke valami változásnak, ami Ádámban megindul. De ez kijózanodásnak nem lehet nevezni. Igaz, ő fellelkesül, örül az Istennek tetsző szép eszménynek, de azt nem látja, hogy ezt nem lehet beteljesíteni az apostol által előírt módon, továbbá ezzel az ördögtől távol nem marad., szóval nem józanodik ki, inkább csak egy másik csapdába sétál be. Ezt Lucifer szépen összegzi a szín végén:

"Istennek tetszik mert az ég felé hajt, S ördögnek kedves, mert kétségbe ejt majd"